Document ID: 31986R2029

*****
ΚΑΝΟΝΙΣΜΟΣ (ΕΟΚ) αριθ. 2029/86 ΤΗΣ ΕΠΙΤΡΟΠΗΣ
της 30ής Ιουνίου 1986
που τροποποιεί τον κανονισμό (ΕΟΚ) αριθ. 1680/78 όσον αφορά την προσαρμογή της επιστροφής κατά την εξαγωγή βύνης που προβλέπεται στο άρθρο 16 παράγραφος 4 του κανονισμού (ΕΟΚ) αριθ. 2727/75
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 16 παράγραφος 6,
Εκτιμώντας:
ότι ο κανονισμός (ΕΟΚ) αριθ. 2727/75 προβλέπει ότι η περίοδος των σιτηρών αρχίζει του λοιπού την 1η Ιουλίου και ότι σε περίπτωση απουσίας αποζημιώσεως στο τέλος της περιόδου η προσαρμογή της επιστροφής, που προκαθορίζεται για μια εξαγωγή που πραγματοποιείται κατά τη διάρκεια των τριών πρώτων μηνών της περιόδου, βύνης που βρίσκεται σε απόθεμα στο τέλος της περιόδου ή παρασκευάζεται από κριθή που βρίσκεται σε απόθεμα σ' αυτή την ημερομηνία πραγματοποιείται συναρτήσει της τιμής κατωφλίου που ισχύει τον τελευταίο μήνα αυτής της τελευταίας περιόδου· ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 1680/78 της Επιτροπής (3)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1680/78 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
«Άρθρο 1
1. Οι διατάξεις του παρόντος κανονισμού εφαρμόζονται στα αποθέματα βύνης ή κριθής που υπάρχουν στο τέλος μιας περιόδου για την οποία η αντισταθμιστική αποζημίωση που αναφέρεται στο άρθρο 9 του κανονισμού (ΕΟΚ) αριθ. 2727/75 δεν έχει καθοριστεί για τα προϊόντα αυτά τα οποία εξάγονται υπό μορφή βύνης κατά τη διάρκεια των τριών πρώτων μηνών της επομένης περιόδου, με την κάλυψη του πιστοποιητικού που περιλαμβάνει επιστροφή που καθορίζεται πριν από την 1η Ιουλίου.
2. Η ημέρα που πρέπει να ληφθεί υπόψη για την ημερομηνία εξαγωγής είναι εκείνη της περατώσεως των τελωνειακών διατυπώσεων που αναφέρονται στο άρθρο 22 παράγραφος 1 του κανονισμού (ΕΟΚ) αριθ. 3183/80 της Επιτροπής (1).
(1) ΕΕ αριθ. L 338 της 13. 12. 1980, σ. 1.»
2. Στο άρθρο 2 ο όρος «31 Ιουλίου» αντικαθίσταται από τον όρο «30 Ιουνίου».
3. Στο άρθρο 3 παράγραφος 1 ο όρος «Αύγουστος» αντικαθίσταται από τον όρο «31 Ιουλίου» και ο όρος «31 Ιουλίου» από τον όρο « 30 Ιουνίου».
4. Ο τίτλος του παραρτήματος αντικαθίσταται από τον ακόλουθο τίτλο:
«Ελάχιστες πληροφορίες που πρέπει να χορηγηθούν κατά τη δήλωση των αποθεμάτων της βύνης ή της κριθής που υπάρχουν στις 30 Ιουνίου».
Άρθρο 2
Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1986.

Labels: 3
2
17